Publication: Magyar Közlöny
Issue: MK-2010-117 (Year: 2010, Number: 117)
Era: contemporary
Section: a hulladékgazdálkodásról szóló 2000. évi XLIII. törvény 3. § k)–q) pontjában meghatározott tevékenységek végzéséhez
Paragraph Index: 210

a hulladékgazdálkodásról szóló 2000. évi XLIII. törvény 3. § k)–q) pontjában meghatározott tevékenységek végzéséhez szükséges építmények meg valósítására irányuló közbeszerzési eljárás esetén, 1.1.5. a nemzetgazdasági szempontból kiemelt jelentõségû beruházások meg valósításának gyorsításáról és egyszerûsítésérõl szóló törvény hatálya alá tartozó építési beruházások esetén. 1.2. A dokumentációban meg kell határozni, az építmény jellegének megfelelõ szakterületi sajátosságoknak, tartalmi követelményeknek megfelelõ részletezettséggel: 1.2.1. az építményrészek, a szerkezeti elemek, a beépített berendezések stb. térbeli elhelyezkedését, méretét, mennyiségét, 1.2.2. a kész állapotra vonatkozó mûszaki és minõségi követelményeket, 1.2.3. az építmény meg valósítását, a kivitelezés módját befolyásoló körülményeket, szolgáltatásokat, 1.2.4. az ajánlattételt lényegesen befolyásoló, építési beruházásnak nem minõsülõ, de azzal együtt elkészítendõ munkákat. 1.3. A dokumentációt legalább az e rendeletben meghatározott általános tartalommal, az építmény jellegének megfelelõ szakterületi sajátosságok részletes tartalmi követelményeinek megfelelõen, az egyes munkarészeket a szükséges szakági bontásban és részletességgel kell elkészíteni. 1.4. A dokumentáció lehet az e rendelet elõírásainak megfelelõ kivitelezési dokumentáció is. 2. Részletezett követelmények 2.1. Alapadatok, okiratok: 2.1.1. Az építési beruházás tárgyát képezõ építmény, építési tevékenység jellemzõ adatai: 2.1.1.1. az építmény, építési tevékenység elõírások szerinti szabatos megnevezése, 2.1.1.2. az építési munkahely megjelölése, 2.1.1.3. az építmény, az építési tevékenység meghatározó paraméterei (teljesítõképessége, kapacitása, befogadóképessége, férõhelyszáma, jellemzõ mérete stb.), 2.1.1.4. az építési tevékenység jellege (új építmény építése, átalakítás, bõvítés, bontás stb.), 2.1.1.5. az építés kívánt kezdési és befejezési idõpontja. 2.1.2. Elõzmény okiratok (másolatban): 2.1.2.1. jogszabályban meghatározott esetekben jogerõs, végrehajtható és hatályos építési (létesítési) engedély, 2.1.2.2. felmentések, valamint eltérési engedélyek. 2.1.3. Az ajánlatkérõ által meghatározott különleges követelmények, körülmények, szolgáltatások: 2.1.3.1. az építési tevékenységet befolyásoló, átlagostól eltérõ körülmények és környezeti tényezõk (forgalom folyamatos fenntartása, más vállalkozónak egyidejûleg a térségben végzett tevékenysége, környezet-, természet- és örökségvédelmi követelmények, munkavégzési idõszak korlátozása stb.), 2.1.3.2. a megbízó által nyújtott szolgáltatások (felvonulási épület, villamos energia, építõgép, kivitelezési tervek stb. rendelkezésre bocsátása). 2.2. Közbeszerzési mûszaki leírás a Kbt. 58. §-a és 190. §-a szerint: 2.2.1. Az építmény, az építési munka általános leírása: 2.2.1.1. telepítés, környezeti kapcsolatok, rendeltetés, funkció, technológia, akadálymentesítés, üzemeltetés stb., 2.2.1.2. az építményrészek, rendeltetési egységek, helyiségek stb. tervrajzokra utaló felsorolása és azok kialakításának, követelményeinek, igényszintjének, felszereltségének stb. részletes meghatározása. 2.2.2. A tervezett mûszaki megoldások (építményrészek, szerkezetek, berendezések, készülékek, vezetékek, rendszerelemek stb.) tervrajzokra, azonosíthatóan utaló leírása: 2.2.2.1. az anyagminõségek és egyéb követelmények, figyelembe veendõ szabványok, mûszaki követelmények meghatározásával, 2.2.2.2. részletesen ismertetve a javasolt és a mûszaki dokumentációban kidolgozott megoldásokat, 2.2.2.3. megjelölve az egyenértékû alternatív mûszaki megoldások lehetséges körét. 2.2.3. Minõségbiztosítási, munkavédelmi és biztonsági követelmények ismertetése. 2.3. Mûszaki tervek: 2.3.1. helyszínrajz(ok), amely tartalmazza az építési területet, a meglévõ, a megmaradó, az elbontandó és a tervezett építményeket, növényzetet, jellemzõ terepmagasságokat, az építmények, illetve energia- és közmûhálózataik összefüggéseinek áttekintését, 2.3.2. általános tervek és alaprajzok, vízszintes és függõleges metszetek, hossz-szelvények, keresztszelvények, nézetek stb., amelyekbõl az építmény és részei, térbeli elrendezése, méretei, szerkezetei, anyagai, berendezései stb. megállapíthatók, és a mennyiségi kimutatás ellenõrizhetõ, továbbá a kivitelezéshez szükséges további részlet és technológiai, gyártmány-, szerelési és egyéb mûszaki tervek elkészíthetõk, 2.3.3. részlettervek, az építmény olyan részeinek, szerkezeteinek és azok összeépítésének rajzai, amelyek az általános terveken kellõen nem ábrázolhatók. 2.4. A Kbt. 54. § (2) bekezdése szerinti árazatlan költségvetési kiírás.

Source: https://magyarkozlony.hu/hivatalos-lapok/c48690d2e406d6d5c5eb59377ff2844b3fe39d03/dokumentumok/63fb476dc991043c6673de84427a5b858773d476/letoltes